**KOMENTE DHE REKOMANDIME MBI RAPORTIN E MONITORIMIT TË 8 MUJORIT TË VITIT 2024 PËR AVOKATIN E POPULLIT**

1. **Vlerësim i përgjithshëm i qëllimeve dhe objektivave të politikës si dhe performanca e produkteve kryesore**

Avokati i Popullit, në funksion të përmbushjes së objektivit kushtetues dhe ligjor të sigurimit të llogaridhënies publike, me fondet buxhetore të miratuara, për vitin 2024, ka hartuar, programuar dhe zhvilluar politikat për përmbushjen me cilësi dhe në kohë të detyrimeve kushtetuese dhe ligjore, të objektivave, si dhe të prioriteteve të institucionit.

Programi për të cilin ky institucion administron fondet për vitin 2024 është:

1. Programi “Shërbimi i Avokatisë”

***Për programin “Shërbimi i Avokatisë”***, nga përdorimi i fondeve për 8 mujorin e vitit 2024, është realizuar objektivi i programit:*“Zgjidhja e ankesave apo kërkesave të qytetarëve ndaj sjelljes, vendimeve apo mosveprimeve të parregullta e të paligjshme të administratës publike, nëpërmjet sigurimit të zbatimit dhe përputhshmërisë ligjore të administratës publike në sherbim të popullates si dhe ndërgjegjësimit mbi të drejtat e njeriut”.* Qëllimi dhe objektivi i programit është realizuar përmes produktit *“Kërkesa të trajtuara”*, i cili përgjatë periudhës 8 mujore është realizuar në nivelin 42%.

1. “**Karakteristika kryesore të performancës së shpenzimeve**”

Në fund të 8 mujorit mujorit të vitit 2024, situata në lidhje me realizimin e shpenzimeve të buxhetit, krahasuar me planin e vitit 2024, sipas raportit të monitorimit të paraqitur nga ana e institucionit, paraqitet si më poshtë:

|  |  |
| --- | --- |
| **Emërtimi** | **% e realizimit të shpenzimeve****kundrejt planit 2024** |
| 1. Programi “Shërbimi i Avokatisë”
 | 61 % |

Pra siç shikohet nga të dhënat e tabelës së mësipërme plani i shpenzimeve të buxhetit në total, për këtë institucion, për 8 mujorin e vitit 2024, është realizuar në rreth 61 % të planit vjetor.

Sipas zërave përberës të shpenzimeve, sipas raportit të monitorimit të paraqitur nga ana e institucionit, situata në fund të 8 mujorit të vitit 2024 paraqitet e tillë:

 *000/lekë*

|  |  |  |  |
| --- | --- | --- | --- |
| **Emërtimi** | **Plani**  | **Fakti**  | **Përqindja e realizimit** |
| *Shpenzime personeli* | 150,409 | 97,515 | 65% |
| *Shpenzime të tjera korente* | 27,306 | 11,271 | 41% |
| **Total korrente**  | **177,715** | **108,786** | **61%** |
| *Shpenzime kapitale* | 4,000 | 2,694 | 67% |
| **Total**  | **181,715** | **111,480** | **61%** |

Siç shikohet nga tabela e mësipërme, shpenzimet korente në total për këtë institucion, janë realizuar në rreth 61 % të planit vjetor, ndërsa shpenzimet për janë realizuar në masën 67%.

1. **Informacion mbi volumin dhe madhësinë e ndryshimit të buxhetit.**

Situata në lidhje me ndryshimet në planifikim gjatë 8 mujorit të vitit 2024, përfshirë këtu buxhetin fillestar, paraqitet në tabelën e mëposhtme:

 ***Ne mije leke***

|  |  |  |  |
| --- | --- | --- | --- |
| **Programet** | **Buxheti fillestar 2024** | **Buxheti me ndryshime** | **Diferenca** |
|  | **(1)** | **(2)** | **(3=2-1)** |
| “Shërbimi i Avokatisë” | 178,209 | 181,715 | 3,506 |

Pra siç shikohet nga tabela në krahasim me ligjin fillestar plani ka ndryshime nga akordimi i fondit të veçantë për vitin 2024, si dhe nga akordimi i fondeve shtesë për efektin e rritjes së pagave.

1. **Komente dhe rekomandime**
* Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të këtij udhëzimi. Vërejmë që të dhënat e raportuara në raportin e monitorimit, janë sipas formateve të përcaktuara në këtë udhëzim.
* Nga Avokati i Popullit paraqitja e raportit të monitorimit për periudhën 8M të vitit 2024 është bërë në përputhje me afatin e përcaktuar në udhëzimin nr. 14, datë 30.05.2023.
* Theksojme se Anekset si dhe relacioni shpjegues i Raportit të Monitorimit për 8 mujorin e vitit 2024, nuk janë të vulosura.
* Lidhur me përdorimin e informacionit të siguruar nga sistemi AFMIS vihet re se, vlerat e sasive faktike të produkteve janë plotësuar në sistemin AFMIS.

Duke ju referuar konstatimeve të mësipërme, për përmirësimin e cilësisë së përmbajtjes së raportit të monitorimit rekomandojmë:

* Paraqitjen e informacionin sipas formatit standard narrativ të raportit të monitorimit të buxhetit, të përcaktuar në Shtojcën 3, të udhëzimit.
* Relacioni shpjegues si dhe anekset e monitrorimit duhet të përcillen të vulosura nga Institucioni.
* Për treguesit e performancës në nivel qëllimi dhe objektivi të shfaqura në aneksin 4 “Raporti i realizimit të treguesve të performancës së programit”, rekomandojmë përcaktimin e njësisë matëse në kolonën përkatëse, si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhen.
1. **Publikimi**

Raporti i Monitorimit për 8 mujorin e vitit 2024, nuk është publikuar në faqen zyrtare të Avokatit të Popullit.

Linku:<https://www.avokatipopullit.gov.al/sq/article-ildp-layout/transparency>